Выканкам Садружнасці традыцыйна прымае актыўны ўдзел у акцыі "Нашы дзеці". Паводле слоў Віктара Гумінскага, бягучы год з'яўляецца асаблівым. "У Садружнасці Незалежных Дзяржаў 2017 год быў аб'яўлены Годам сям'і. У выканкаме працуюць прадстаўнікі ўсіх дзяржаў Садружнасці, яны заўсёды разам з беларусамі актыўна ўдзельнічаюць у акцыі "Нашы дзеці", у жыцці Беларускага дзіцячага хоспіса. Мы падтрымлівалі яго яшчэ на стадыі будаўніцтва. Сёння сваімі падарункамі мы хочам унесці ў жыцці невылечна хворых дзяцей і іх сем'яў часцінку навагодняга чараўніцтва, якая зможа сагрэць іх і падарыць надзею", - сказаў ён.